钦定古今图书集成/明伦汇编/皇极典/第215卷 > 魏
## 钦定古今图书集成/明伦汇编/皇极典/第215卷 > 魏

### 文帝以中平四年冬生于谯有云气之祥

按：《魏志文帝本纪》：“文帝讳不，字子桓，武帝太子，中平
四年冬，生于谯。”

〈注〉《魏书》曰：“帝生时，有云气青色而圜如车盖，当其上终日，望气者以为至贵之证，非人臣之气。”

### 高贵乡公以正始三年九月二十五日生有黄云之瑞

按《册府元龟》：“高贵乡公以正始三年九月二十五日
生，其日天气清朗，堂上黄云照曜，久之乃散。”